
న్యూఢిల్లీ : హర్యానా ప్రభుత్వంపై సుప్రీంకోర్టు విరుచుకుపడింది. న్యాయ వ్యవస్థను విధ్వంసం చేస్తోందని దుయ్యబట్టింది. న్యాయ ప్రక్రియను ఘోరంగా దుర్వినియోగం చేస్తోందని విమర్శించింది. హైకోర్టు ఆదేశాలపై ఐదేళ్ళకుపైగా గడచిన తర్వాత అపీలును దాఖలు చేయడంపై ఆగ్రహం వ్యక్తం చేస్తూ ఖర్చుల క్రింద రూ.5 లక్షలు చెల్లించాలని ఆదేశించింది.‘‘మీరు (హర్యానా ప్రభుత్వం) న్యాయ వ్యవస్థను విధ్వంసం చేస్తున్నారు. మీరు అడిగిన ప్రశ్నకు ఇప్పటికే ఈ కోర్టు వివరణ ఇచ్చింది. ఎన్నిసార్లు మీకు వివరణలు ఇవ్వాలి? ఓ కేసులో హైకోర్టు ఆదేశాలను ఐదేళ్ళ 8 నెలల తర్వాత, అంటే గడువు ముగిసిన అనంతరం, సవాలు చేస్తున్నారు’’ అని ప్రధాన న్యాయమూర్తి జస్టిస్ జేఎస్ ఖేహర్ నేతృత్వంలోని ధర్మాసనం పేర్కొంది. రాష్ట్ర ప్రభుత్వం తరపున వాదనలు వినిపించిన న్యాయవాది తీరును కూడా సుప్రీంకోర్టు తప్పుబట్టింది. సుప్రీంకోర్టులో ఈ కేసులో అపీలు చేయవద్దని ఎందుకు సలహా ఇవ్వలేదని ఆ న్యాయవాదిని ప్రశ్నించింది. హర్యానా రాష్ట్ర సహకార కార్మిక, నిర్మాణ సమాఖ్య లిమిటెడ్ దాఖలు చేసిన ఈ అపీలును తోసిపుచ్చింది.

newdhilly : haryana prabhutvampai supreenkortu viruchukupadindi. nyaaya vyavasthanu vidhvamsam chestondani duyyabattindi. nyaaya prakriyanu ghoramgaa durviniyogam chestondani vimarsinchindi. hycortu aadesaalapai aidellakupaigaa gadachina tarvaata apeelunu daakhalu cheyadampai aagraham vyaktam chestu kharchula krinda roo.5 lakshalu chellinchaalani aadesinchindi.‘‘meeru (haryana prabhutvam) nyaaya vyavasthanu vidhvamsam chestunnaru. meeru adigina prasnaku ippatike ee kortu vivarana ichindi. ennisaarlu meeku vivaranalu ivvali? oo kesulo hycortu aadesaalanu aidella 8 nelala tarvaata, ante gaduvu mugisina anantaram, savalu chestunnaru’’ ani pradhaana nyaayamuurti justis js khehar netrutvamloni dharmasana perkondi. rashtra prabhutvam tarapuna vaadanalu vinipinchina nyaayavaadi teerunu kuudaa supreenkortu tappubattindi. supreenkortulo ee kesulo apeelu cheyavaddani enduku salaha ivvaledani aa nyaayavaadini prasninchindi. haryana rashtra sahakara kaarmika, nirmaana samakhya limited daakhalu chesina ee apeelunu tosipuchindi.